Diari Oficial de la Generalitat Valenciana


Sumari del DOGV 5039, del 30-06-2005 (2005/7584)

Informació pública de programa d'actuació integrada per al desenvolupament de la unitat d'execució sector Futurs Desenvolupaments de Benasau.
---------------------------------------------------------------------------------------------------------------------------------------------

### Dades del document

Número de DOGV
:   5039

Data del DOGV
:   30-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/7584


Organisme emissor
:   Ajuntament de Benasau

Tipus de document
:   Anunci

Informació pública de programa d'actuació integrada per al desenvolupament de la unitat d'execució sector Futurs Desenvolupaments de Benasau. [2005/X7584]
  
Pel present es dóna publicitat a la resolució de l'Alcaldia de data de 22 de juny de 2005, que literalment disposa:
  
Vista la documentació presentada per Roque Juan Belda, en nom i representació de l'entitat mercantil Segoelx Promocions i Construccions, SL, per al desenrotllament de la unitat d'execució del Sector ?Futurs desenvolupaments?, consistent en:
  
Expedient d'Homologació sectorial i Pla Parcial en l'àmbit denominat ?Futurs Desenvolupaments-
  
Avantprojecte d'Urbanització.
  
Estudi d'Impacte ambiental.
  
Programa d'Actuació Integrada.
  
Atés el que establix l'art. 45 i 46 de la Llei Reguladora de l'Activitat Urbanística, així com aquells de general aplicació, resolc:
  
1. Sotmetre a informació pública l'alternativa tècnica per al desenvolupament del sector de planejament Futurs Desenvolupaments, presentada per la mercantil Segoelx Promocions i Construccions, SL, per mitjà d'instància de 15 de juny de 2005.
  
2. Remeteu avís previ a la publicació de l'anunci d'informació pública, amb el mateix contingut de l'edicte, als qui consten en el cadastre com a titulars de drets afectats per l'actuació proposada.
  
3. El tràmit d'informació pública serà de vint dies hàbils que es comptarà a partir de la publicació de l'últim anunci que es realitzarà per mitjà d'edicte en un diari d'informació general editat a la Comunitat Valenciana i posteriorment o simultània en el Diari Oficial de la Generalitat Valenciana. Es podran presentar alternatives tècniques i al·legacions durant tal període. Les proposicions juridicoeconòmiques es presentaran durant els cinc dies següents al venciment del termini anterior. Estos terminis quedaran prorrogats, per vint dies addicionals, si durant els deu primers d'informació pública alguna persona es comprometera de presentar una alternativa tècnica substancialment diferent de la inicial i en prestara caució. La pròrroga es farà constar en l'expedient, s'anunciarà en el tauler d'anuncis de l'Ajuntament i es comunicarà als que, per desconéixer-la, presenten pliques prematurament.
  
4. Les alternatives tècniques es presentaran a la vista, amb la documentació expressada en els apartats a) i b) de l'Art. 32 de la Llei Reguladora de l'Activitat Urbanística, acompanyada si és el cas, de projectes complementaris. Les proposicions juridicoeconòmiques s'han de presentar en plica tancada amb la documentació dels seus apartats c) i d), del mateix article.
  
5. L'acte d'obertura de pliques tindrà lloc en la següent data hàbil a la conclusió del termini per a presentar-les, en les oficines d'este ajuntament
  
6. Totes les actuacions podran ser objecte de consulta i al·legació pels interessats durant els deu dies següents al d'obertura de pliques. Els competidors, durant este període, podran associar-se unint les seues proposicions.
  
Contra la present resolució, no hi escau cap recurs administratiu ni jurisdiccional, en constituir un acte de tràmit que no decidix directament ni indirecta el fons de l'assumpte, no determina la impossibilitat de continuar el procediment i no produïxen indefensió o perjuí irreparable a drets i interessos legítims.
  
El que faig públic a fi de complir al requisit establit en l'Art. 46.3 de la Llei Reguladora de l'Activitat Urbanística.